Қырҭтәыла Адәныҟатәи аусқәа рминистрра аҳәамҭа ишану ала, аминистрра Урыстәыла Аҳәынҭқарратә Дума ахантәаҩы Виачеслав Володин Қырҭтәыла аҳәынҭқарратә аҳәаа еилаганы импыҵахалоу Аҧсны инеира иааҧҵәаны иақәыӡбоит.
Аҳәамҭаҿы ишазгәаҭоу ала, ари афакт – Москва ала жәларбжьаратәи зин ахадаратә принципқәеи анормақәеи реилагароуп.
«Адәныҟатәи аусқәа рминистрра Урыстәыла Аҳәынҭқарратә Дума ахантәаҩы Виачеслав Володин Қырҭтәыла аҳәынҭқарратә аҳәаа еилаганы импыҵахалоу Аҧсны инеира иааҧҵәаны иақәыӡбоит, уи Москва ала жәларбжьаратәи зин ахадаратә принципқәеи анормақәеи реилагароуп. Иара убас, ари афакт амца аанкылара иазкны Европатәи Ахеилак абжьацәажәарала 2008 шықәса нанҳәа 12 рзы аганқәа еицрыдыркылаз аиқәшаҳаҭра атәамбароуп», — иануп аҳәамҭаҿы.